95/413/YUTP: Yhteinen kanta, 2 päivältä lokakuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella Angolasta



Virallinen lehti nro L 245 , 12/10/1995 s. 0001 - 0002



YHTEINEN KANTA, 2 päivältä lokakuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella Angolasta (95/413/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, MÄÄRITTELEE SEURAAVAN YHTEISEN KANNAN: A. Euroopan unioni noudattaa Angolan osalta seuraavia tavoitteita: 1) tukee Lusakan pöytäkirjan, Bioessen "acordos de paz" -sopimuksen ja YK:n turvallisuusneuvoston asiaa koskevien päätöslauselmien tehokasta täytäntöönpanoa, 2) tukee Yhdistyneiden kansakuntien pääsihteerin erityisedustajan ja tarkkailijatroikan tehtäviä, 3) nopeuttaa Lusakan pöytäkirjaan merkittyjen ja tämän asiakirjan allekirjoittamisen jälkeen Angolan hallituksen ja UNITAn välillä tehtyjen sopimusten täytäntöönpanoa osapuolten ja UNAVEMin osalta, 4) tukee Angolan tasavallan presidentin ja UNITAn puheenjohtajan välisissä äskettäisissä tapaamisissa alkanutta vuoropuhelua; tämä on tärkeä edistysaskel rakennettaessa sitä luottamuksen ilmapiiriä, joka on välttämätön rauhanprosessin lujittamiseksi; sen olisi mahdollistettava puitteiden luominen kaikkien angolalaisten väliselle rauhanomaiselle yhteiselolle, joka perustuu demokratiaperiaatteisiin, oikeusvaltioon, oikeudenmukaisuuteen ja ihmisoikeuksien ehdottomaan kunnioittamiseen, 5) tukee kansainvälisen yhteisön yhteensovitettuja ponnistuksia Angolan uudelleenrakentamiseksi rauhankehityksen yhteydessä. B. Näiden tavoitteiden edistämiseksi, ottaen myönteisesti vastaan Brysselissä 25 26. syyskuuta 1995 pidetyn UNPD:n pyöreän pöydän myönteiset tulokset, joiden syntymiseen Euroopan unioni on merkittävästi myötävaikuttanut, Euroopan unioni on valmis: 1) avustamaan Angolan hallitusta sen pyrkiessä vahvistamaan demokratiaa ja oikeusvaltiota, 2) osallistumaan edelleen ponnisteluihin pakolaisten ja siirtolaisten kärsimysten lieventämiseksi sekä nopeuttaakseen heidän sosiaalista ja taloudellista uudelleen sijoittamistaan, 3) tukemaan osaltaan ponnisteluja kotiutettujen sotilaiden uudelleen sijoittamiseksi yhteiskuntaan, Angolan ja Yhdysvaltojen ponnistelut mukaan luettuna, 4) avustamaan UNAVEM III:a osallistumalla sen Yhdistyneiden kansakuntien pääsihteerin vuoden 1995 heinäkuun kertomuksessaan ehdottamaan ihmisoikeuksien valvontaelimen vahvistamiseen, 5) osallistumaan miinanraivaustoimiin, mukaan lukien EU:n jalkaväkimiinoja koskevaan yhteiseen toimintaan(1) kuuluvat toimet, 6) osallistumaan Angolan ja kansainvälisen yhteisön aloitteisiin, joiden tarkoituksena on kansallinen sovinto sekä vakaiden olojen palauttaminen ja maan jälleenrakentaminen. C. Neuvosto ja komissio toteuttavat kumpikin toimivaltansa rajoissa toimien tämän yhteisen kannan toteuttamiseksi tarpeelliset toimenpiteet. Neuvoston toimivaltaisten ryhmien on varmistettava tämän yhteisen kannan päätökseen saattaminen. D. Tämä yhteinen kanta julkaistaan virallisessa lehdessä. Tehty Luxemburgissa 2 päivänä lokakuuta 1995. Neuvoston puolesta J. SOLANA Puheenjohtaja (1) Jalkaväkimiinoista 12 päivänä toukokuuta 1995 tehty neuvoston päätös (95/170/YUTP) yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella (EYVL N:o L 115, 22.5.1995, s. 1).